Kedves Kollégák!
Fizika szakos tanár kollégák figyelmébe szeretnénk ajánlani a MatFin Alapítvány (https://matfin.org/) támogatásával induló tehetséggondozó fizika táborokat. A szervezők célja, hogy az Olimpiai Iskola nevű táborokkal kiegészítsék a már meglévő, hagyományosnak számító tehetséggondozó programokat, valamint elősegítsék a fizika iránt kiemelten érdeklődő diákok közösségének építését.
Kérjük, ajánlja a Fizika Olimpiai Iskolát tehetséges, fizika iránt érdeklődő diákjainak. Az alábbi, diákoknak címzett levélben Bővebb információk olvashatók a táborról és a jelentkezés módjáról.
Kedves Diákok!
A MatFin Alapítvány (https://matfin.org/) idén is elindítja a „Fizika Olimpiai Iskola” nevű versenyfelkészítő táborsorozatát, melyre szeretettel várjuk jelentkezésedet.
[bookmark: _GoBack]Röviden az Olimpiai Iskoláról
A program célja, hogy a fizika iránt kiemelten érdeklődő diákok közösen készüljenek a hazai és nemzetközi tanulmányi versenyekre, továbbá szakmai és közösségépítő programokon vegyenek részt. A tábor bentlakásos formában működik, átlagosan havonta három tanítási nap elfoglaltságot jelent a diákok számára. A táborban intenzív versenyfelkészítő órákat, mérési gyakorlatokat tartanak nagy tapasztalattal rendelkező középiskolai tanárok, egyetemi oktatók, valamint az elmúlt évek sikeres diákolimpikonjai. A szabadidő hasznos eltöltéséről, sportprogramokról a szervezők szintén gondoskodnak. A szállást és az étkezést az Alapítvány biztosítja, így a program ingyenes.
Jelentkezés az Olimpiai Iskolába
A táborban 30 diák számára tudunk helyet biztosítani. A résztvevőket a korábbi évek tanulmányi versenyein elért eredményeik alapján választjuk ki. Jelentkezni az alábbi kérdőív kitöltésével lehet. Fontos, hogy figyelmesen, helyesen töltsd ki a kérdőívet. Az iskolával kapcsolatos adatokra azért van szükség, hogy az Alapítvány fel tudja venni a kapcsolatot az iskoláddal a hiányzások igazolása, valamint egyéb adminisztratív teendők ügyében. A versenyeredmények megadása pedig azért fontos, mert azok alapján választjuk ki a táborba meghívott diákokat. Kérünk benneteket, hogy a kérdőívet töltsétek ki 2026 szeptember 20-ig.
https://docs.google.com/forms/d/1nWhm1Y38fYAef4HqPruhPJgoinHayjZMDdU17tzwO3w/edit?ts=6a90066d
A táborba meghívott diákokat mielőbb értesítjük. Akik elsőre nem fértek bele a 30 fős keretbe, azok se keseredjenek el, hiszen ők „tartalékosként” vesznek részt a programban. Lemondás, üresedés esetén mindenképp számítanánk az ő részvételükre is.
További információk
A program előreláthatólag októbertől indul budapesti és esetenként vidéki tábori helyszínekkel. A pontos információkat rövidesen küldjük az érdeklődők számára. Kérdéseket, észrevételeket szívesen fogadunk a  fizikaolimpiaiiskola@gmail.com   e-mail címen.
Üdvözlettel: A Fizika Olimpiai Iskola szervezői

